1.	Účastník ZPC 

Meno a priezvisko, tituly:	Alena Tomanová, Mgr.	
Znalosť cudzích jazykov:	anglický	

2.	Zahraničná pracovná cesta

Štát / mesto:	Maďarsko / Budapešť	
Názov a adresa 
prijímajúcej organizácie:	European Youth Centre,
Zivatar utca 1-3
Budapešť	
Účel cesty:	TCP seminár (Training and cooperation planning seminar)	
Spôsob financovania 
(kto hradí cestovné, pobytové náklady, iné výdavky):	Národná agentúra Mládež v akcii (OPC)	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
27.9.2011	•	Začiatok programu
•	Privítanie a zoznámenie sa navzájom
•	Nové informácie na medzinárodnej úrovni v súvislosti s TCP seminárom 
•	Ako môže TCP podporiť mládežnícku politiku
•	Obed
•	Hľadanie partnerov a dohadovanie spolupráce na medzinárodnej úrovni
•	Informácie z Európskej komisie (štatistiky atď.)
•	Prezentácie Salto network
•	Večera
	
28.9.2011	•	Partnerstvo COM a CoE
•	Hľadanie partnerov a dohadovanie spolupráce na medzinárodnej úrovni
•	Aktualizácia Európskej školiacej stratégie
•	Aktualizácie a ďalšie vylepšenia TCP pracovnej skupiny
•	Obed
•	Hľadanie partnerov a dohadovanie spolupráce na medzinárodnej úrovni
•	Strategické plánovanie TCP
•	Večera	
29.9.2011	•	Open space
•	Hodnotenie seminára
•	Koniec stretnutia	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
27.9.2011	
Po úvodnom slove a vzájomnom predstavení sa organizátorov a účastníkov TCP seminára pokračovala prezentácia noviniek, ktoré sa dejú, alebo diali na medzinárodnej úrovni. Kolegovia z Poľska, Dánska a Cypru odprezentovali aktivity, ktoré sa realizovali, alebo plánujú realizovať v rámci rotujúceho predsedníctva Rady EÚ. Ďalej pokračovala prezentácie Európskej mládežníckej stratégie a jej možné prepojenie na plánovanú školiacu stratégiu na nasledujúce obdobie. Prezentácia obsahovala aj príklady dobrej praxe, napríklad aké aktivity podniká SALTO Inclusion na podporu Európskej mládežníckej stratégie. Ako príklad môžem uviesť, že podnikli analýzu a výskum k zamestnanosti mládeže a usporiadajú veľkú konferenciu Bridges to work, kde sa stretnú ľudia pôsobiacich v rôznych oblastiach, ktorých sa týka téma zamestnanosti resp. nezamestnanosti mládeže. Po obede bol program zameraný na možnosť vytvárania partnerstiev a medzinárodnej školiacej stratégie. Moje rokovania boli zamerané na spoluprácu s českou Národnou agentúrou, pričom sme si spoločne vymenili príklady dobrej praxe a dohodli spoločné medzinárodné aktivity zamerané najmä na podporu participácie mladých ľudí, podporu projektov mládežníckej demokracie, na podporu neformálneho vzdelávania a podobne. 
Nasledovala prezentácia Roberta Franceho z Európske komisie, ktorý predstavil štatistiky školiacich aktivít z predchádzajúceho obdobia. Štatistiky obsahovali údaje ako koľko finančných prostriedkov bolo čerpaných, aký počet osôb sa zúčastnilo na medzinárodných školiacich aktivitách a podobne. Ďalej sme dostali metodické usmernenie k predkladaniu tzv. workplanu na nasledujúce obdobie 2012-2013, ktorého súčasťou je aj školiaca stratégia.
Na záver bol priestor na prezentáciu aktivít jednotlivých SALTO podporných štruktúr. Plánované aktivity odprezentovali SALTO EECA, SEE a MEDA, ďalej SALTO Inclusion, Participation a Cultural Diversity, ktorí ponúkli spoluprácu pri vytváraní školiacich aktivít a stratégií. 
Oficiálny program sa končil večerou.
	
28.9.2011

	V úvodnej časti programu bol venovaný priestor prezentácií noviniek a plánovaných aktivít v rámci partnerstva medzi Európskou komisiu a Rady Európy. 
Doobeda bola možnosť ďalej pokračovať vo výmene dobrej praxe a spoločnom dohadovaní medzinárodných aktivít. Tento čas som využila na dohodnutie  medzinárodných školení hosťovaných v zahraničí, kam by sme radi vyslali slovenských účastníkov. Tiež som tento čas využila na dohodnutie spolupráce s maďarskou Národnou agentúrou na podporu začlenenia maďarsky hovoriacej menšiny na Slovensku, aby vedeli a mohli využívať možnosti, ktoré ponúka program Mládež v akcii. 
V programe sme sa venovali aj tomu, čo je potrebné ešte zlepšiť v rámci TCP. V skupinách sme si zadefinovali oblasti, ktoré je potrebné ešte zlepšiť a rozpracovať. Výstupy zo skupín budú slúžiť ako podnety na spracovanie pre TCP pracovnú skupinu.
V poobedňajšej časti programu sme mali opätovne priestor na dohadovanie medzinárodných aktivít, pričom som ponúkla spoluprácu zástupcom všetkých susedských krajín na podporu cezhraničného dobrovoľníctva so zameraním najmä na podporu mladých ľudí s nedostatkom príležitostí, pričom všetci prisľúbili pomoc a účasť na spoločnom projekte. Taktiež som diskutovala o možnej spolupráci so SALTOM Trainings na podporu neformálneho vzdelávania, SALTOM Participation na uvedenie dobrých príkladov praxe a pomoc s kontaktným seminárom zameranom na podporu akcie 1.3 a 5.1. 

29.9.2011	Posledný deň bol určený na tzv. Open space, alebo témy, ktoré by sme radi rozdiskutovali, pričom ja som si zvolila nasledujúce témy:
•	Youthpass evaluation meeting, kde sa diskutovalo o koncepte meetingu, z praktického ale aj obsahového hľadiska
•	Roma strategy 2012-2013, kde sme si spoločne s kolegami vymieňali dobré príklady praxe, prezentovali, akú stratégiu máme naplánovanú v tejto téme na dva roky a kde dohadovali možnosť spolupráce.
•	Poslednú tému som si vybrala tému Youthpass-u, pričom sa spúšťa testovanie a vytváranie certifikátu Youthpass pre všetky aktivity akcie 4.3 a momentálne sa ide kreovať, ako by mohol univerzálny Youthpass pre túto akiu vyzerať. Slovenská NA prisľúbila účasť a pomoc počas testovacej fázy.
Oficiálny program sa skončil vyhodnotením spoločného seminára a návrhmi pre budúce stretnutie, ktoré sa uskutoční v septembri budúceho roku v Sofii.	

5.	Odporúčané závery 
(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Národná agentúra Mládež v akcii využije získané poznatky a výsledky predbežných rokovaní pri príprave plánu činnosti na roky 2012 a 2013. 	

6.	Prehľad prinesenej dokumentácie a miesto jej uloženia 

Nie je	

7.	Osobitne vyhodnotený očakávaný prínos ZPC 

Predbežné vytvorenie medzinárodnej školiacej stratégie na obdobie 2012-2013 pre slovenskú NA a dohodnutie vzájomnej medzinárodnej spolupráce s ostatnými Národnými agentúrami a podpornou sieťou SALTO.	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Pravidelná porada NA MvA, Eva Masárová, MŠVVaŠ SR	

Súhlasím so zverejnením tejto správy na internete

Dátum:	10.10.2011	
Správu vypracoval
(meno a priezvisko, podpis):	Alena Tomanová	
Správu schválil
(meno a priezvisko, podpis):	Viliam Michalovič